Visit Ål

Orgelkonsert med Gunnar Idenstam i Ål kyrkje
2025-09-23 19:30 - 20:30 (Europe/Oslo) | Ål Kyrkje, Sundrevegen 66, Ål, Buskerud, 3570, Norway
Gunnar Idenstam (født i Kiruna i 1961) er en internasjonalt anerkjent konsertorganist som kombinerer klassisk tradisjon med folkemusikk og symfoniske uttrykk. Han vant den prestisjetunge improvisasjonskonkurransen Grand Prix de Chartres i 1984, og har siden holdt konserter over hele verden.
Som utøver er han utdannet i den franske orgeltradisjonen, blant annet av den legendariske læreren Marie-Claire Alain. Han har en forkjærlighet for Bach og Dupré, men har samtidig utviklet en helt egen stil, en syntese av kunstmusikk, symfonisk rock/pop og nordisk folkemusikk.
På konserten i Ål vil publikum få oppleve hvordan han gjenskaper hele orkesterets klangfarger på orgelet, med transkripsjoner av komponister som Mahler og Ravel, side om side med egne arrangementer av svensk folkemusikk.
Dette blir en forrykende opplevelse når Idenstam slår seg løs på Ål kyrkje sitt barokkinspirerte Kaliff-orgel.
